վառած տասնյակ մոմեր կային, պատերի անցքերում այցելուների մեղքերի խոստովանություններն էին՝ ծալված թղթերի վրա: Մուսթաֆան երբեմն աչքերը փակում էր, պատկերացնում, թե ինչպես է այդ թղթերը մեկ առ մեկ բացում-փակում: Ի՞նչ էին գրում մարդիկ: Որո՞նք էին նրանց ամենաշատ ամաչեցնող մեղքերը: Երանի կարողանար անտեսանելիորեն կարդալ այդ թղթի կտորները: Գուցե ինչ-որ մեկն արել է: Եթե այդպես է, իր թուղթն էլ են բացել ու կարդացել: Անցյալում թողած սարսափելի մեղքի անտանելի ծանրությունը... չասվող, չարտաբերվող միայն մի թղթի կտորի վրա Արիզոնայում մի պատի անցքի մեջ խցկած խոստովանություն...